b"\n_START_ARTICLE_\nSanta Anna del Sai\xc3\xb3\n_START_SECTION_\nDescripci\xc3\xb3\n_START_PARAGRAPH_\n\xc3\x89s una capella rural de planta rectangular, d'origen rom\xc3\xa0nic i modificada en profunditat posteriorment. Molts dels carreus corresponents a l'antiga construcci\xc3\xb3 rom\xc3\xa0nica; un d'ells porta dues estrelles d'arcs de cercle tallades a bisell. Els murs estan constru\xc3\xafts amb obra feta de pedra amb morter, per\xc3\xb2 tamb\xc3\xa9 de pedra desbastada, aprofitada de la capella rom\xc3\xa0nica. Cal situar l'\xc3\xbaltima construcci\xc3\xb3 entre els segles XVII-XVIII. El cementiri, la sagristia i el campanaret s\xc3\xb3n construccions modernes. Al costat de migdia hi ha una porta adovellada i hi ha contraforts als costats del nord i sud. La coberta \xc3\xa9s de teula \xc3\xa0rab i l'interior \xc3\xa9s en volta d'aresta constru\xc3\xafda amb rajols i enguixat."